# Синтаксис на URL

<figure><img src="https://3165743208-files.gitbook.io/~/files/v0/b/gitbook-x-prod.appspot.com/o/spaces%2F-MUbVVR-jiMUx7iVRyw6%2Fuploads%2Fe1h0XNvXklUOSY5OIbu0%2FURL.jpg?alt=media&#x26;token=273eefb3-9117-466a-817b-30c14e78e43f" alt=""><figcaption></figcaption></figure>

#### 1.      Схема или протокол

Първият елемент на URL показва кой протокол следва да използва браузърът. Обикновено това е HTTP протоколът или неговата защитена версия, HTTPS. Мрежата изисква използването на един от тези два протокола, но браузърите могат да работят и с други протоколи като mailto: (за отваряне на пощенски клиент), ftp: (за обработка на прехвърляне на файлове) и т.н.

#### 2.      Домейн

www.example.com е името на домейна. Той показва кой уеб сървър е заявен. Като алтернатива е възможно директно да се използва IP адрес, но поради неудобството си не се използва често в мрежата.

#### 3.      Порт

Портът посочва техническата "врата", използвана за достъп до ресурсите на уеб сървъра. Обикновено се пропуска, ако уеб сървърът използва стандартните портове на HTTP протокола (80 за HTTP и 443 за HTTPS), за да предостави достъп до своите ресурси. В противен случай посочването му е задължително.

#### 4.      Path

/path/to/myfile.html е пътят до ресурса на уеб сървъра. В ранните дни на мрежата път като този е представлявал физическото местоположение на файл на уеб сървъра. В наши дни съдържа предимно абстракция.

#### 5.      Query

?key1=value1\&key2=value2 са допълнителни параметри, подадени към уеб сървъра. Тези параметри са списък от двойки ключ/стойност, разделени със символа &. Уеб сървърът може да използва тези параметри за реализация на определена логика, преди да върне ресурса на потребителя.

#### 6.      Фрагмент

\#SomewhereInTheDocument е котва към друга част от самия ресурс. Котвата представлява отметка вътре в ресурса, която дава на браузъра указания за показване на съдържанието, разположено на това маркирано място. На HTML документ, например, браузърът ще превърти до точката, където е дефинирана котвата; на видео или аудио документ, браузърът ще се опита да отиде до времето, което представлява котвата. Частта след #, известна още като идентификатор на фрагмент, никога не се изпраща до сървъра със заявката.
